*Denne erklæring vedrører “Oplysningsskema til minkvirksomheder” til minkvirksomheder med egenproduktion af minkskind i 2020 (den skemalagte model, jf. §§ 4-10)”, Version 06.01.*

***Uafhængig revisors erklæring om aftalte arbejdshandlinger vedrørende oplysningsskema for minkvirksomheder***

Til erstatnings- og taksationskommissioner oprettet i henhold til § 3 i bekendtgørelse nr. 842 af 26. juni 2024, og tilhørende sekretariat (Minksekretariatet), jf. § 8 i samme bekendtgørelse.

**Formålet med denne erklæring om aftalte arbejdshandlinger og begrænsninger i anvendelse og distribution**

Formålet med denne erklæring er alene at assistere erstatnings-og taksationskommissionerne og Minksekretariatet (herefter ”Tiltænkte Brugere”) med at fastslå, om det af [Minkavler ApS] udfyldte oplysningsskema til brug for behandlingen af sagen om erstatning og kompensation til virksomheden (herefter ”Oplysningsskemaet”) er udarbejdet i overensstemmelse med *Vejledning til ”Oplysningsskema vedrørende minkvirksomheden” til minkvirksomheder med egenproduktion af mink i 2020 (“den skematiske model”), Version 06.01* (herefter ”Vejledningen”), og erklæringen kan være uegnet til andet formål. Denne erklæring er alene tiltænkt [Minkavler ApS] og Tiltænkte Brugere og må ikke anvendes af eller distribueres til andre parter.

**Ledelsens ansvar**

Ledelsen i [Minkavler ApS] har bekræftet, at de aftalte arbejdshandlinger, der er fastlagt af de Tiltænkte Brugere, er passende til brug for opgaven.

Ledelsen er ansvarlig for Oplysningsskemaet.

**Revisors ansvar**

Vi har udført opgaven om aftalte arbejdshandlinger i overensstemmelse med den internationale standard om beslægtede opgaver (ISRS) 4400 (Revised) *Agreed-Upon Procedures Engagements og yderligere krav ifølge dansk revisorlovgivning samt Revisorinstruks om afgivelse af erklæring om aftalte arbejdshandlinger vedrørende oplysningsskema for minkvirksomheder, Version 06.01*. En opgave om aftalte arbejdshandlinger indebærer, at vi udfører de arbejdshandlinger, der er fastlagt af de Tiltænkte Brugere, og rapporterer om observationerne, som er de faktiske resultater af de udførte aftalte arbejdshandlinger. Vi udtaler os ikke om egnetheden af de aftalte arbejdshandlinger.

Denne opgave om aftalte arbejdshandlinger er ikke en erklæringsopgave med sikkerhed. Vi afgiver derfor ikke en revisionskonklusion eller udtrykker anden form for konklusion med sikkerhed. Hvis vi havde udført yderligere arbejdshandlinger, kunne andre forhold være fundet og rapporteret.

*Professionel etik og kvalitetsstyring*

Vi har overholdt relevante bestemmelser i revisorloven og International Ethics Standards Board for Accountants’ internationale retningslinjer for revisors etiske adfærd (IESBA Code), herunder principper om integritet, objektivitet, professionel kompetence og fornøden omhu og uafhængighedskravene i IESBA Code.

Vores revisionsfirma anvender International Standard on Quality Management 1, ISQM 1, som kræver, at vi designer, implementerer og driver et kvalitetsstyringssystem, herunder politikker eller procedurer vedrørende overholdelse af etiske krav, faglige standarder og gældende lov og øvrig regulering.

**Arbejdshandlinger og observationer**

Vores arbejde har bestået i at udførede nedenfor beskrevne arbejdshandlinger, der er godkendt af Trafikstyrelsen, og som er aftalt med [Minkavler ApS] i aftalebrev indgået den [dato] vedrørende oplysningerne i Oplysningsskemaet.

| **Ref.** | **Arbejdshandlinger** | **Observationer** |
| --- | --- | --- |
| **Sektion 1: Generelle virksomhedsoplysninger (§ 2)** | | |
| 1.1 | Vi har kontrolleret, hvorvidt oplysningerne om   1. regnskabsgrundlaget 2. revisorerklæring 3. dato for regnskabsårets afslutning   er i overensstemmelse med det anvendte regnskabsgrundlag. | [Vi fandt…] |
| 1.2 | Vi har kontrolleret, hvorvidt oplysningerne om   1. Selskabsform 2. CVR-nr.   er i overensstemmelse med registreringerne på cvr.dk. |  |
| 1.3 | Vi har undersøgt, hvorvidt en eventuel revisorerklæring indeholder en modificeret konklusion eller omtale af væsentlig usikkerhed om fortsat drift. |  |
| 1.4 | Vi har sammenholdt svaret på ”*Er der kun produktion på én adresse*?” med vores forståelse af virksomheden. |  |
| **Sektion 2: Ikke-økonomiske oplysninger for 2020 (§§ 4-6 og § 16)** | | |
| 2.1 | Vi har afstemt oplysningerne om “*Tilladt produktion jf. gældende miljøtilladelse i 2020*” og “*Evt. yderligere tilladt produktion jf. gældende miljøtilladelse i 2020*” til virksomhedens miljøtilladelse(r).  Såfremt minkvirksomheden har besætninger på flere forskellige adresser, har vi afstemt tilsvarende i fanen ”Flere adresser”. |  |
| 2.2 | Vi har afstemt ”*Samlet bur- og staldkapacitet målt på antal burpladser i 2020 – HERAF UDLEJET*” til lejeaftale(r).  Såfremt minkvirksomheden har besætninger på flere forskellige adresser, har vi afstemt tilsvarende i fanen ”Flere adresser”. |  |
| 2.3 | Vi har gennemgået finanskonti for lejeindtægter og herigennem kontrolleret fuldstændigheden af ”*Samlet bur- og staldkapacitet målt på antal burpladser i 2020 – HERAF UDLEJET*” til lejeaftale(r).  Såfremt minkvirksomheden har besætninger på flere forskellige adresser, har vi kontrolleret tilsvarende i fanen ”Flere adresser”. |  |
| 2.4 | Vi har afstemt ”*Samlet bur- og staldkapacitet målt på antal burpladser i 2020 – HERAF INDLEJET*” til leje-/leasingaftale(r) og/eller købsaftale/købsfaktura med ejendomsforbehold.  Såfremt minkvirksomheden har besætninger på flere forskellige adresser, har vi afstemt tilsvarende i fanen ”Flere adresser”. |  |
| **Sektion 4: Økonomiske oplysninger for 2019 (§ 4) - resultatopgørelse** | | |
| 4.1 | Vi har afstemt beløbene i “*Total*”-kolonnen til regnskabsgrundlaget.  I det omfang beløbene ikke fremgår af regnskabsgrundlaget, har vi afstemt beløbene til underliggende specifikationer og afstemt disse til regnskabsgrundlaget. |  |
| 4.2 | Vi har kontrolleret, at fordelingen mellem “*Erstatningsberettiget minkerhverv*” og “*Ikke-erstatningsberettiget erhverv*” er foretaget i overensstemmelse med principperne i Vejledningen. |  |
| 4.3 | Vi har indhentet en specifikation af “*Lejet arbejdskraft og kontraktansatte*” (under ”*b) Andre eksterne omkostninger”*) og undersøgt, hvorvidt der indgår omkostninger, som ikke er lejet arbejdskraft eller kontraktansatte. |  |
|  | ***Handlingerne 4.4\* - 4.6\* udføres kun, såfremt regnskabsgrundlaget ikke indeholder en erklæring om revision eller udvidet gennemgang.***  *I modsat fald anføres “N/A”.* |  |
| 4.4\* | Vi har kontrolleret, hvorvidt de beløb, der indgår i periodeafgrænsningsposter primo og ultimo i regnskabsgrundlaget er opgjort korrekt. |  |
| 4.5\* | Vi har for 25 omkostningsposteringer udvalgt på tværs af omkostningskonti bogført i måneden før første dag i regnskabsgrundlaget kontrolleret, hvorvidt disse er periodiseret korrekt. |  |
| 4.6\* | Vi har for de i alt 10 kredit-posteringer, som har de største bilagsnumre, og som er bogført på de konti, der indgår i “*Eksterne omkostninger*” i Oplysningsskemaet, kontrolleret forekomst og korrekt periodisering.  I det omfang virksomheden anvender flere bilagsnummerserier, har vi kontrolleret 10 kredit-posteringer for hver bilagsnummerserie. |  |
| **Sektion 5: Økonomiske oplysninger for 2019 (§ 4) – fejl i periodeafgrænsninger og andre fejl i regnskabet for 2019** | | |
| 5.1 | Vi har kontrolleret, hvorvidt de anførte korrektioner vedrører omkostninger, som indgår i regnskabsgrundlaget. |  |
| 5.2 | Vi har afstemt de anførte korrektioner til underliggende dokumentation og efterregnet eventuelle korrektioner til periodeafgræns­ninger. |  |
| **Sektion 6: Korrektioner for større omkostninger i 2019, som ikke med rimelighed vil kunne forventes afholdt eller afholdt i et væsentligt ændret omkostningsniveau i perioden fra den 1. januar 2021 til den 31. december 2029** | | |
| 6.1 | Vi har kontrolleret, hvorvidt de anførte korrektioner vedrører omkostninger, som indgår i regnskabsgrundlaget. |  |
| 6.2 | Vi har kontrolleret, at der for omkostninger medtaget i “*Korrektion - reduktion af driftsomkostninger*” ikke fremgår tilsvarende omkostningsarter af bogføringen for de foregående to regnskabsår. |  |
| **Sektion 7: Eventuelle korrektioner til driftsomkostninger i resultatopgørelsen grundet forskelle i produktionsmængder** | | |
| *Fanen ”Produktionsmængder” - Opgørelsesmetode 1* | | |
| 7.1 | Vi har afstemt alle oplysningerne i sektion 1.1 til regnskabsgrundlaget. |  |
| 7.2 | Vi har afstemt oplysningerne om køb og salg til købs- og salgsfakturaer. |  |
| 7.3 | Vi har afstemt ”*Antal levende avlshanner*”, ”*Antal levende avlstæver*” og ”*Antal levende hvalpe*” til beholdningsregnskaber. |  |
| *Fanen ”Produktionsmængder” - Opgørelsesmetode 2 eller 3* | | |
| 7.4 | Vi har afstemt oplysningerne om køb og salg til købs- og salgsfakturaer og kontrolleret fuldstændigheden heraf ved at gennemgå kontospecifikationer for de tilhørende finanskonti. |  |
| 7.5 | Vi har afstemt oplysningerne om antal levende dyr til beholdningsregnskaber. |  |
| **Sektion 8: Oplysninger vedrørende salg af levende avlsdyr i 2019 (§ 9)** | | |
| 8.1 | I fanen ”*Salg af avlsdyr”* har vi   1. afstemt oplysningerne om antal mink og beløb til de anførte fakturaer. 2. kontrolleret, hvorvidt indtægterne indgår i regnskabsgrundlaget for de pågældende år. |  |
| **Sektion 9: Oplysninger vedrørende indtægter fra pelsning for tredjemand i 2019 (§ 10)** | | |
| 9.1 | Vi har   1. afstemt “*Antal pelsede mink for tredjemand, 2019*” til fakturaer eller anden dokumentation 2. kontrolleret, hvorvidt indtægter herfra indgår i regnskabsgrundlaget. |  |
| **Sektion 10: Oplysninger vedrørende omsætning fra øvrig minkspecifik accessorisk virksomhed (§ 8)** | | |
| 10.1 | Vi har afstemt alle beløbene under overskriften “*Omsætning* *fra øvrig minkspecifik accessorisk virksomhed, 2019*” til regnskabsgrundlaget.  I det omfang beløbene ikke fremgår af regnskabsgrundlaget, har vi afstemt beløbene til underliggende specifikationer og afstemt disse til regnskabsgrundlaget. |  |
|  | ***Handling 10.2\* udføres kun, såfremt regnskabsgrundlaget ikke indeholder en erklæring om revision eller udvidet gennemgang.***  *I modsat fald anføres “N/A”.* |  |
| 10.2\* | Vi har kontrolleret forekomst og periodisering af de 4 største og 8 tilfældigt udvalgte omsætningsposteringer fra minkspecifik accessorisk virksomhed i regnskabsgrundlaget til bilag eller anden ekstern dokumentation. |  |
| **Sektion 11: Oplysninger vedrørende personaleomkostninger i 2019 (§ 4 stk. 8-9)** | | |
| 11.1 | I fanen “Arbejdstimer og timeløn” har vi kontrolleret, hvorvidt fordelingen mellem “*Minkpasning*” (sektion 1)*,* *”Pelsning eller øvrige minkaktiviteter”* (sektion 2) og “Ikke-minkrelateret virksomhed” (fremgår ikke af fanen) er foretaget i overensstemmelse med principperne i Vejledningen, og om det således alene er timer og løn vedrørende henholdsvis ”*Minkpasning*” og *”Pelsning eller øvrige minkaktiviteter”*, som indgår i fanen *“*Arbejdstimer og timeløn*”*.  *Se revisorinstruksen afsnit 4.7 for vejledning.* |  |
| 11.2 | I fanen “Arbejdstimer og timeløn”, sektion 1 og 2, har vi for medarbejdere kontrolleret, hvorvidt “*Samlet antal timer”* for hver enkelt kategori stemmer med summerne af timer anvendt til *”Minkpasning”* (sektion 1) henholdsvis *”Pelsning eller øvrige minkaktiviteter”* (sektion 2) ifølge underliggende dokumentation i form af ansættelseskontrakt eller lignende for de pågældende medarbejdere for den periode, den enkelte medarbejder har været ansat.  I det omfang, der er medtaget timer for overarbejde, har vi kontrolleret, hvorvidt sådanne timer kan afstemmes til et timeregistreringssystem. |  |
| 11.3 | I fanen “Arbejdstimer og timeløn”, sektion 1 og 2, har vi for “*Ejer(e)*” og ”*Medhjælpende ægtefælle(r)*” kontrolleret, hvorvidt “*Samlet antal timer*” er opgjort i overensstemmelse med Vejledningen.  *Det anvendte princip anføres under “Observationer”.* |  |
| 11.4 | I fanen “Arbejdstimer og timeløn”, sektion 1 og 2, har vi for medarbejdere kontrolleret, hvorvidt “*Samlet faktisk udbetalt løn”* og ”*Reduktion for fri bil og telefon*” kan afstemmes til underliggende dokumentation i form af udskrifter fra lønsystem, lønsedler eller eIndkomst for hver enkelt kategori af medarbejdere. |  |
| 11.5 | I fanen ”Arbejdstimer og timeløn”, sektion 1 og 2, har vi for ”*Ejer(e)*” og ”*Medhjælpende ægtefælle(r)*” kontrolleret, hvorvidt ”*Samlet faktisk udbetalt løn”* er opgjort i overensstemmelse med Vejledningen.  *Det anvendte princip anføres under “Observationer”.* |  |
| 11.6 | I fanen “Arbejdstimer og timeløn”, sektion 1, har vi kontrolleret, hvorvidt *“Reduktion for særskilt afregnet overtidsbetaling”* stemmer med underliggende dokumentation i form af udskrifter fra lønsystem, lønsedler eller lignende for hver enkelt kategori af medarbejdere og for ”*Ejer(e)*” og ”*Medhjælpende ægtefælle(r)*”.  *I det omfang overtidstillægget ikke fremgår direkte af dokumentationen, kan det være nødvendigt at beregne den andel af den samlede betaling for overtid, som ligger ud over antal overarbejdstimer multipliceret med den normale timesats.* |  |
| 11.7 | I det omfang “*Difference mellem den i ovenstående og den i resultatopgørelsen angivne faktiske udbetalte løn (AM-grundlag og pensionsbidrag mv.)*” udviser et beløb, som ikke kan antages blot at være udtryk for afrundingsdifferencer, har vi sammenholdt den anførte redegørelse med underliggende dokumentation. |  |
| 11.8 | I fanen “Arbejdstimer og timeløn”, sektion 1 har vi for “*Medarbejdere*” og “*Ejer(e) og medhjælpende ægtefælle(r)*” kontrolleret, hvorvidt eventuelle anførte korrektioner til de indtastede oplysninger under ”*Bemærkninger*”- i det omfang beløbene dækker over lønudbetalinger - stemmer med underliggende dokumentation fx i form af udskrifter fra lønsystem eller lønsedler.  *Såfremt beløbene ikke dækker over lønudbetalinger anføres “N/A, omfatter ikke lønudbetalinger” under “Observationer”.* |  |
| 11.9 | I fanen “Arbejdstimer og timeløn”, sektion 1 har vi kontrolleret, hvorvidt eventuelle anførte korrektioner til de indtastede oplysninger under ”*Bemærkninger*” - i det omfang beløbene dækker over lønudbetalinger - er udbetalt for tilsvarende forhold for de foregående fire regnskabsår.  *Såfremt beløbene ikke dækker over lønudbetalinger, anføres “N/A, omfatter ikke lønudbetalinger” under “Observationer”.* |  |
| 11.10 | I fanen ”Arbejdstimer og timeløn”, sektion 3 har vi kontrolleret oplysninger om fakturanummer, antal timer, fakturabeløb, arbejdstype og overenskomstkategori for de anførte fakturaer.  *Såfremt det for en faktura ikke er muligt at kontrollere antal timer, arbejdstype eller overenskomstkategori, anføres dette under ”Observationer”.* |  |
| 11.11 | I det omfang *“Difference mellem ovenstående fakturabeløb og den i resultatopgørelsen angivne omkostning til lejet arbejdskraft og kontraktansatte”* i fanen ”Arbejdstimer og timeløn”, sektion 3 udviser et beløb, som ikke kan antages blot at være udtryk for afrundingsdifferencer, har vi sammenholdt den anførte redegørelse med underliggende dokumentation. |  |
| **Sektion 12: Anlægskartotek og rettighedshavere** | | |
| *Anlægskartotek* | | |
| 12.1 | Vi har kontrolleret, hvorvidt oplysningen om den regnskabsmæssige behandling af finansielle leasingaftaler er i overensstemmelse med den anvendte regnskabspraksis ifølge regnskabsgrundlaget. |  |
| 12.2 | Såfremt “*Difference mellem oplyste leje- og leasingomkostninger i resultatopgørelse og anlægskartotek*” udviser et beløb, som ikke kan antages blot at være udtryk for afrundingsdifferencer, har vi kontrolleret, at redegørelsen for differencen udgør en afstemning mellem oplyste leje- og leasingomkostninger i resultatopgørelse og anlægskartotek. |  |
| *Rettighedshavere* | | |
| 12.3 | Handling 12.3 er kun relevant, såfremt virksomheden har ansøgt om forskud på erstatning og kompensation i henhold til  “*Bekendtgørelse om minkvirksomheders ansøgning om erstatning og kompensation som følge af aflivning af og midlertidigt forbud mod hold af mink som følge af COVID-19 og om visse dele af erstatningen og kompensationen*“. I modsat fald anføres “N/A”.  Vi har kontrolleret, at alle rettighedshavere ifølge det til brug for ovennævnte ansøgning udarbejdede skema 1 i “Minkvirksomhedens samtykkeerklæring” fremgår af fanen “*Rettighedshavere*”. |  |
| 12.4 | Vi har gennemgået en liste omfattende samtlige virksomhedens kendte, nuværende kreditorer med ledelsen og forespurgt om, hvorvidt kreditorerne har rettigheder over virksomhedens aktiver og påset, hvorvidt eventuelle rettigheder fremgår af fanen “*Rettighedshavere*”.  *Opgørelsesdatoen for kreditorlisten anføres under “Observationer”.* |  |
| 12.5 | For kreditorer, som leverer maskiner, har vi for ubetalte fakturaer vedrørende maskinkøb kontrolleret, hvorvidt eventuelle ejendomsforbehold ifølge fakturaen eller købsaftalen fremgår af fanen “*Rettighedshavere*”. |  |
| 12.6 | Vi har foretaget opslag i personbogen, bilbogen, tingbogen og andelsboligbogen og kontrolleret, at alle rettigheder registreret heri fremgår af fanen “*Rettighedshavere*”. |  |
| 12.7 | Vi har kontrolleret, at alle rettigheder i medfør af tinglysningslovens regler om tilbehørspant fremgår af fanen *“Rettighedshavere”*. |  |
| 12.8 | Vi har lavet skriftlige forespørgsler til alle virksomhedens finansielle kreditorer om hvilke rettigheder, de har i virksomhedens aktiver. |  |
| 12.9 | Vi har gennemlæst det seneste årsregnskab for minkvirksomheden og kontrolleret, hvorvidt rettigheder omtalt heri fremgår af fanen “*Rettighedshavere*”. |  |
| 12.10 | Baseret på arbejdshandlingerne i sektion 12 har vi kontrolleret, hvorvidt svarene på hvorvidt ”*alle minkspecifikke anlægsaktiver er 100% ejet*” og hvorvidt ”*minkvirksomheden har rettighedshavere med rettigheder over minkspecifikke aktiver eller rettigheder i minkvirksomheden*” er konsistente med observationerne af arbejdshandlingerne i sektion 12. |  |
| **Sektion 13: Vedligeholdelsesomkostninger til minkspecifikke anlægsaktiver i perioden 2017-2019 (§ 4 stk. 6)** | | |
| 13.1 | Vi har afstemt beløbene for 2017 og 2018 i “*Total*”-kolonnen til regnskabsgrundlaget for henholdsvis 2017 og 2018.  I det omfang beløbene ikke fremgår af regnskabsgrundlaget, har vi afstemt beløbene til underliggende specifikationer og afstemt disse til regnskabsgrundlaget. |  |
| 13.2 | Vi har kontrolleret, at fordelingen mellem vedligeholdelsesomkostninger til henholdsvis “*Erstatningsberettiget minkerhverv*” og ”*Ikke-erstatningsberettiget erhverv”* er foretaget i overensstemmelse med principperne i Vejledningen (jf. sektion 4). |  |
| **Sektion 14: Oplysninger vedrørende indtjening fra erstatningsberettiget virksomhed efter den 1. januar 2021 (§ 26)** | | |
| 14.1 | Vi har kontrolleret fuldstændigheden af den oplyste indtjening fra erstatningsberettiget virksomhed efter den 1. januar 2021 ved at gennemgå alle konti i bogføringen for perioden 1. januar 2021 til og med den anførte opgørelsesdato.  *Eksempler på typer af indtjening, der skal anses for ”erstatningsberettiget virksomhed efter den 1. januar 2021”, fremgår af Vejledningen.* |  |
| 14.2 | Vi har, baseret på vores forståelse af virksomheden, forespurgt ledelsen om, hvorvidt der har været indtjening fra erstatningsberettiget virksomhed efter den januar 2021, herunder afregning(er) af kompensationsbeløb fra de generelle Covid-19 kompensationsordninger, som ikke er bogført. |  |
| 14.3 | Vi har kontrolleret svaret på ”*Har minkvirksomheden ansøgt om generelle Covid-19 kompensationsordninger, hvor der endnu ikke er modtaget endelig slutopgørelse?”* ved at indhente alle virksomhedens ansøgninger om Covid-19 kompensationer og påset, hvorvidt der foreligger endelige slutafregninger for disse. |  |

X-by, den XX. XXXX 20XX

**Revisionsfirma**

CVR-nr. XX XX XX XX

NN

statsautoriseret/registreret revisor

mnexxxxx